

**Συγχαρητήρια ΚΟΑ στον Βλαδίμηρο Τζιωρτζή**

Ο Βλαδίμηρος Τζιωρτζής ανέβηκε για πέμπτη φορά φέτος στο βάθρο στην κατηγορία EURO NASCAR 2 του Ευρωπαϊκού Πρωταθλήματος NASCAR, στους έξι αγώνες του ως τώρα, αφού τερμάτισε στην τρίτη θέση την Κυριακή, ενώ το Σάββατο έμεινε στην τέταρτη θέση. Δύο ακόμη πολύ καλές κούρσες από τον Κύπριο οδηγό που τον διατηρούν στην πρώτη θέση στην κατάταξη.

Στην κατηγορία EURO NASCAR PRO ο Βλαδίμηρος Τζιωρτζής το Σάββατο ήταν έβδομος και την Κυριακή τέταρτος, έτσι στην γενική κατάταξη είναι στην έβδομη θέση.

Ο Κυπριακός Οργανισμός Αθλητισμού συγχαίρει τον Κύπριο οδηγό για τις νέες επιτυχίες του και θα συνεχίσει να τον στηρίζει έμπρακτα για να υλοποιήσει τους υψηλούς στόχους του.